Maria Kostrzewa p> p pisza jak serce dyktuje
Tłosty sztwortek
Maryjka se dzisiej rano skapowala
że momy tłosty sztwortek a krepli ni mjała.
Pryntko kabot na siebie oblykała
i do społdzielni jak perszing gnała.
Do społdzielni cało zadyszono wleciała
Dyć po drodze se dwa razy kulała
popjeroniyła po cichu na ta zima
i zaglondo po rygalach czy kaj krepli nima.
Som kreple,aż i se oczy zaśwjyciyły
Aż se głośno oddychła że jeszcze były
Nabrała se krepli do titek trzy zorty
A woniały!jak dodom przydzie ale se pojy
W doma se zaroz kawa zrobjyła
kabot pryntko w siyni powieśyła.
Szolka kawy trzimała i kreple oglondała
nie wjy za kerego by teraz wziońć miała
Jedne za drugom krepe z titki wybjyro
jy i czornom kawom popijo
Jedyne kreple z marmoladom
druge z czekoladom
A te trzeci z adwokatym
jako nie być szczyńśliwo potym
Maryjka zjadła krepli cało kupa
teraz nie umi ze stołka dźwignyć dupa.
Dorze że wjyncy tłostych sztwortko w roku nima.
To by nie szło z tymi kreplami wytrzimać
jako by my wszyscy wygladali
jakby my se tela kerpli durś pojodali
Maria Kostrzewa
- There are no comments yet
szl_Latn tuk_Latn szl_Latn szl_Latn szl_Latn pol_Latn pol_Latn szl_Latn quy_Latn szl_Latn szl_Latn pol_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn slv_Latn slv_Latn pol_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn eng_Latn